Gymnázium Jána Baltazára Magina

Gymnázium Jána Baltazára Magina je všeobecné gymnázium vo Vrbovom. Gymnázium je pomenované podľa slovenského básnika a historika Jána Baltazára Magina, ktorý sa narodil vo Vrbovom. Zriaďovateľom je Trnavský samosprávny kraj. 

Gymnázium bolo založené 1. septembra 2000. Súčasný názov mu bol odovzdaný 12. októbra 2007, dovtedy sa gymnázium volalo prosto Gymnázium Vrbové. V školskom roku 2012/2013 boli na gymnáziu otvorené dve triedy bilingválneho štúdia v anglickom jazyku, čím sa stalo prvým štátnym bilingválnym gymnáziom v Trnavskom kraji.

V školskom roku 2019/2020 bol prvýkrát otvorený ruský bilingválny päťročný študíjny odbor. 

Škola sa pravideľne zapája do Stredoškolskej odbornej činnosti (SOČ) a má tiež aktívnu Zelenú školu.

Študijné odbory 

Študijný odbor: 7902 5 00 – gymnázium*  (štvorročné štúdium)

Študijný odbor je zameraný na intenzívnu prípravu na vysokú školu, v priebehu štúdia má žiak možnosť aktívne spoznávať a rozvíjať svoje schopnosti, zručnosti a dôkladne sa pripraviť na maturitnú skúšku i prijímacie pohovory na vysokú školu. Ako prvý cudzí jazyk sa vyučuje anglický jazyk, druhý si žiaci vyberajú z ponuky francúzsky, nemecký a ruský jazyk. Od tretieho ročníka  si taktiež vyberajú semináre z vybraných predmetov.

Študijný odbor: 7902 5 74 – gymnázium – bilingválne štúdium (päťročné štúdium)*

Študijný odbor je zameraný na štúdium v anglickom jazyku. V prvom ročníku žiaci absolvujú 11 hodín anglického jazyka z celkového týždenného počtu hodín (30). V druhom ročníku si žiaci vyberajú druhý cudzí jazyk z ponuky – francúzsky, nemecký a ruský jazyk. Viaceré predmety v anglickom jazyku vyučujú zahraniční lektori. Na zistenie predpokladov pre štúdium v cudzom jazyku sa overujú špeciálne zručnosti talentovými skúškami.

Referencie

Externé odkazy 
 Webová stránka školy

Gymnáziá na Slovensku
Vrbové
Školy v okrese Piešťany
Organizácie v zriaďovateľskej pôsobnosti Trnavského samosprávneho kraja